سردار آصف نکئی

سردار محمد آصف نکئی ، ایک پاکستانی سیاست دان ہیں جو 27 اگست 2018 سے اپریل 2022 تک پنجاب کے صوبائی وزیر برائے مواصلات و تعمیرات رہے۔ وہ اگست 2018 سے جنوری 2023 تک پنجاب کی صوبائی اسمبلی کے رکن رہے۔ اس سے قبل وہ 2008 سے 2018 تک پنجاب کی صوبائی اسمبلی کے رکن اور 2002 سے 2007 تک پاکستان کی قومی اسمبلی کے رکن رہے۔

 ابتدائی زندگی اور تعلیم 
سردار آصف نکئی 28 اگست 1960ء کو قصور میں پیدا ہوئے۔ وہ نکئی مثل کے بانی ہیرا سنگھ سندھو کی براہِ راست اولاد ہیں۔ ان کا تعلق مہاراجہ رنجیت سنگھ کی بیوی مہارانی داتار کور کی طرف سے بھی ہے۔ انھوں نے 1983ء میں پنجاب یونیورسٹی سے گریجویشن کیا  اور بیچلر آف آرٹس کی ڈگری حاصل کی۔ 

 سیاسی کیریئر 
سردار آصف نکئی نے 2002 میں این اے 140 اور این اے 141 دونوں سے الیکشن لڑا اور کامیابی حاصل کی۔ وہ 2002 کے پاکستانی عام انتخابات میں حلقہ این اے 141 (قصور-IV) سے پاکستان مسلم لیگ (ق) کے امیدوار کے طور پر پاکستان کی قومی اسمبلی کے لیے منتخب ہوئے۔ ستمبر 2004 میں انھیں وفاقی کابینہ میں شامل کیا گیا اور انھیں ہاؤسنگ اینڈ ورکس کا وزیر مملکت بنا دیا گیا۔ 

وہ 2008 کے پاکستانی عام انتخابات میں حلقہ پی پی 183 (قصور-IX) سے مسلم لیگ (ق) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ وہ 2013 کے پاکستانی عام انتخابات میں حلقہ PP-183 (قصور-IX) سے مسلم لیگ (ق) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  وہ 2018 کے پنجاب کے صوبائی انتخابات میں PP-180 (قصور-VII) سے پاکستان تحریک انصاف کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  27 اگست 2018 کو انھیں وزیر اعلیٰٰ پنجاب سردار عثمان بزدار کی صوبائی کابینہ میں شامل کیا گیا اور انھیں پنجاب کا صوبائی وزیر برائے مواصلات و تعمیرات مقرر کیا گیا۔ وہ 2023 کے پنجاب کے صوبائی انتخابات میں پی ٹی آئی کے امیدوار کے طور پر PP-180 قصور-VII سے صوبائی اسمبلی کی نشست کے لیے انتخاب لڑ رہے ہیں۔ 
 حوالہ جات 

زمرہ:پنجاب کے صوبائی وزرا
زمرہ:پاکستان تحریک انصاف کے ارکان صوبائی اسمبلی (پنجاب)
زمرہ:پاکستان مسلم لیگ (ق) کے اراکین قومی اسمبلی
زمرہ:پاکستانی ارکان قومی اسمبلی 2002ء تا 2007ء
زمرہ:پاکستان مسلم لیگ (ق) کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 2008ء تا 2013ء
زمرہ:پنجاب ارکان صوبائی اسمبلی 2013ء تا 2018ء
زمرہ:1960ء کی پیدائشیں
زمرہ:بقید حیات شخصیات